Pistoia

Pistoia er en by i Italia, og er hovedstad i provinsen Pistoia i regionen Toscana. Byen har omtrent  innbyggere, og ligger ca. 30 km nordvest for Firenze. Byen er borgermesterstyrt, og borgermesteren heter Renzo Berti. Totalarealet til byen er på 236 kvadratkilometer, og den har en folketetthet på 391 personer per kvadratkilometer.

 Historie 
Pistoria (Pistorium eller Pistoriae på latinsk) var et senter for gallerne, liguarerene og etruskarne før byen ble en romersk koloni ca. 500 år f.Kr., langs den viktige veien Via Cassia. I år 62 f.Kr. ble demagogen Catiline og tilhengerne hans slaktet i nærheten. Fra 400-tallet var byen et bispesete og under langobardene var den en kongelig by med flere privilegier. Gullalderen til Pistoia startet i 1177 da stedet ble erklært en fri kommune, og de neste årene ble den et viktig politisk senter, og det ble reist bymurer og flere offentlige og religiøse bygg.

I 1254 mistet ghibellinerne i Pistoia makten til guelferne i Firenze. Pistoria ble under Firenze sett bort ifra en kort periode på 1300-tallet, da Castruccio Castracani erobret byen for Lucca. Den ble offisielt annektert til Firenze i 1530. På 1300-tallet var Ormanno Tedici en av herrene i byen.

I 1786 ble et kjent jansenisme-råd holdt i Pistoia.

Dante nevnte byen i Divina Commedia som hjemstaden til Vanni Fucci, som en møter i Inferno sammenfiltret i en knute av slanger mens han forbanner Gud. 

Ifølge én teori har Pistoia gitt navn til pistolenhttp://www.etymonline.com/index.php?search=pistol&searchmode=none, som ble produsert her på 1500-tallet. I dag er derimot byen mest kjent for sine mange hager som ligger rundt byen og blomstermarkene.

 Hovedattraksjoner 
Selv om byen ikke er så mye besøkt som andre byer i Toscana, mest på grunn av sitt industrielle miljø, så presenterer Pistoia en velbevart og sjarmerende middelalderby innenfor gamle bymurer. 

 Piazza del Duomo 
Det store Piazza del Duomo er på linje med attraktive originale bygninger som Palazzo del Comune og Palazzo del Podesta: det er stedet for (i juli) Giostra dell'Orso («Bjørnetvekamp»), når de beste rytterne i distriktet angriper et mål med lanse, holdt opp av en falsk bjørn.

Den originale San Zeno-katedralen (400-tallet) brant ned i 1108, men ble bygget opp igjen under neste århundre, og gjennomgikk store forbedringer inntil 1600-tallet. Fasaden har en prominent romansk stil, mens interiøret gjennomgikk store barokktilpasninger som ble fjernet på 1960-tallet. Dets enestående særpreg er Altare di San Jacopo, et eksemplar av sølvsmedens kraft som ble påbegynt i 1287, men som ikke ble ferdigstilt før på 1400-tallet. Alterets forskjellige seksjoner inneholder 628 figurer, med en totalvekt på nesten et tonn. Det romanske klokketårnet, som rager 67 meter, ble reist over et oldtids langobardisk tårn.

På plassen er også et 1300-talls døpested, i gotisk stil, med hvit-grønne marmordekorasjoner

Palazzo dei Vescovi («Døpernes palass») er karakterisert ved et gotisk loggiato i første etasje. Catilianas tårn er fra høymiddelalderen, og rager 30 m høyt.

 Andre relevante bygninger 
 Kirken Madonna dell'Umiltà (1509), ferdigstilt av Giovanni Vasari med en 59 m høy kuppel.
 Kirken San Bartolomeo in Pantano (1100-tallet).
 Den romanske kirken etter San Giovanni Fuoricivitas (11-1300-tallet).
 Monumentet til ære for brasilianerne (soldater og piloter) som ble drept under andre verdenskrig
 Kirken San Domenico.
 Kirken Santa Maria delle Grazie.
 Kirken San Pietro Maggiore.
 Kirken San Paolo.
 Kirken La Vergine.
 Barokk-kirken Santissima Annunziata, kjent for sine Chiostro dei Morti («De dødes klostergang»).
 Ospedale del Ceppo (1200-tallet).
 1300-tallsmurene. De hadde originalt fire porter, Porta al Borgo, Porta San Marco, Porta Carratica og Porta Lucchese, som alle ble ødelagt i begynnelsen av 1900-tallet.
 Medici-fortet etter Santa Barbara, bygd på 1500-tallet av florentinerne.
 Det gamle Pieve San Michele in Groppoli, i byens omegn.


 Tvillingby 
Pistoia er tvillingby med:
  Pau, Frankrike, siden 1975

 Referanser 

 Eksterne lenker 

 Offisiell turistside

Kategori:Kommuner i provinsen Pistoia
Kategori:Byer i Toscana